《寄默庵》
宋代·胡仲弓

剩得吟身漫浪游，机心犹在莫盟鸥。
一枰碁里乾坤大，九节筇边岁月流。
涉世间关如履险，忧时感慨似悲秋。
但营二顷閒田地，却笑区区万户侯。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。